En kvinde fra Esbjerg Kommune fik en lettere forsinket julegave, da hun var den heldige vinder af flere millioner i Lotto.

Annonce

Opdateret, 8. januar: Det har ikke tidligere stået nævnt i artiklen, at kvinden vandt pengene på en delt kupon sammen med sin datter. Der er således omkring 1.8 millioner til hver part. Esbjerg: En kvinde i 60'erne fra Esbjerg Kommune vandt 3.750.000 skattefri kroner helt uden at vide det i årets sidste lottotrækning. Det skriver Danske Spil i en pressemeddelelse. - Jeg er slet ikke kommet mig over det endnu. Jeg har ikke sovet de sidste par nætter, og jeg begynder at tude hvert andet minut. Af glæde altså. Sikke en måde at starte 2018 på, siger kvinden til Danske Spil. Det var først tirsdag efter nytår, hun opdagede, at det var hendes tal, der var blevet udtrukket på en kupon, hun havde købt i fællesskab med sin datter. - Havde jeg vidst, at jeg kom ind i det nye år som millionær, havde jeg da nok drukket et ekstra glas champagne nytårsaften, siger hun med et grin.

- Da jeg kom ned i banken, og bankdamen forklarede det hele for mig, var jeg ved at besvime. Resten af dagen rystede jeg så meget, at jeg måtte invitere min datter, svigersøn og børnebørn ud at spise. Jeg ville ikke kunne holde på en kniv, uden at det blev farligt. Kvindelig lottovinder.

Annonce

God start på året

Inden kvinden bevægede sig mod kiosken, havde hun læst et sted på nettet, at Danske Spil kun ledte efter dem, der havde vundet på Millionærgarantien, og at de ikke var fra Esbjerg, så hun havde ingen forventninger, da hun efter nytår ville indløse sin kupon. Men da damen i butikken hev hende ind i baglokalet for at fortælle, at hun havde en gevinst på over 10.000 kroner, og at hun hurtigst muligt skulle kontakte banken, begyndte knæene på hende at ryste. - Da jeg kom ned i banken, og bankdamen forklarede det hele for mig, var jeg ved at besvime. Resten af dagen rystede jeg så meget, at jeg måtte invitere min datter, svigersøn og børnebørn ud at spise. Jeg ville ikke kunne holde på en kniv, uden at det blev farligt, siger hun og griner igen. Pengene falder på et tørt sted for kvinden, der kan se tilbage på nogle hårde år med nogle alvorlige arbejdsskader og medfølgende sygdom, der var tæt på at tage livet af hende. Hun er for nylig gået ned i ydelse og har brugt meget tid på at regne ud, hvordan hun nu skulle få det hele til at hænge sammen. - Derfor er det her også så vildt, og jeg har det stadig helt mystisk i hovedet, forklarer hun.

Annonce

Hvad skal pengene bruges på?